السر لي كندير للحم بالبرقوق باش كيجي راقي بحال الاعراس السر باش يجيكم لحم بالبرقوق او المشماش لذيذ و راقي مجرب كيجي فن بحال ديال الأعراس المكونات اللحم ديال البقري او الغنمي خسو يكون فيه شوية ديال سمن كوزة محكوكة غي شوية اختياري بزار سكينجبير خرقوم بلدي خرقوم عادي نص ديال ساشي زعفران شعرة ملح قرفة زيت بلدية ورومية تومة 2 ريوس 2بصلات كبار مشلظين رقيق الطريقة سر ديالو هو كيترقد اللحم في العطرية كلها حتى الزيت الا البصل ليلة كاملة مغطي في ثلاجة باش كجي بنييييييييييين وفي الغد زيدو عليه كاس ونص ديال الماء فقط و خليو اللحم بكلشي ديالو يغلي في ديك الماء و مغطي عليه متشحروهش باش اللحم يشرب العطرية في الطياب بهذه الطريقة غدي يجي لذيذ و ماشي ناشف من بعد حيدو اللحم ونزلي تحتو البصلة مشلضة فرشوها و في كل طرف ديال اللحم ديري تحتو البصلة تتساليها ونقسى عليه العافية مهيب ياك في مرة و غطيو عليه وخليه يطيب على خاطرو مرة مرة قلبوه من بعد مللي يطيب زيدو عليه 3 معالق كبار ديال العسل وخليه يحمر مزيان من وجهو ويوكح من مرقة غي شوية لتزيين اصابع اللوزكما في الصورة غادي تحتاجي رابعة مخلطة من اللوز مسلوق و مقلي ومطحون مزيان. من بعد خدي قليل من القرفة ومعلقة كبيرة سكر كلاصي ومعلقة كبيرة ماء زهر وبيضة نطربها مع بعظهم وخلطو مزيان من بعد بداو تضيفي البيضة بمهل عل اللوز المطحون حتى تولي عجين حاولو متكملوش لبيضة كاملة من بعد ديرهم أصابع او دائرة كما بغيتو ودوزيهم في مايزينة تم قليوهم في زيت سخونة متحرقوهمش غي يرجع ذهبي هزوه مللي يتقلاو مباشرة كبو عليهم شوية من مرق ديال اللحم و هما سخان تم سلقي المشماش وعسليه بالقليل من القرفة عواد والسكر وماء الزهر او عسلو البرقوق و السكر و الماء زهر و القرفة اللي تختاروا. التقديم المرقة هي الاولى عاد عملو فوقها اللحم و في جناب اصابع اللوز و من فوق المشمش مزين كل مشماشة وحدة باكركاعة اختياري او البرقوق و ندردو فوق منهم جنجلان بيضات صغار مصلوقين. و بالصحة و الراحة